02022D0339 — ET — 23.05.2022 — 002.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:





Parandatud:









▼B

NÕUKOGU OTSUS (ÜVJP) 2022/339,

28. veebruar 2022,

mis käsitleb Euroopa rahutagamisrahastu abimeedet Ukraina relvajõudude toetuseks







Artikkel 1

Abimeetme loomine, eesmärgid, kohaldamisala ja kestus

1. Käesolevaga luuakse Euroopa rahutagamisrahastust rahastatav abimeede (edaspidi „abimeede“), millega toetatakse Ukrainat (edaspidi „toetusesaaja“).

2. Abimeetme eesmärk on aidata tugevdada Ukraina relvajõudude suutlikkust ja vastupanuvõimet, et kaitsta Ukraina territoriaalset terviklikkust ja suveräänsust ning kaitsta tsiviilelanikkonda käimasoleva sõjalise agressiooni eest.

3. Lõikes 2 sätestatud eesmärgi saavutamiseks rahastatakse abimeetmest varustuse ja vahendite andmist, mis on mõeldud mittesurmava jõu kasutamiseks, näiteks isikukaitsevahendid, esmaabipakid ja kütus Ukraina relvajõududele.

▼M2

4. Abimeetme kehtivusaeg on 60 kuud alates käesoleva otsuse vastuvõtmisest.

▼B

Artikkel 2

Rahastamiskord

▼M3

1. Abimeetmega seotud kulutuste katmiseks ette nähtud lähtesumma on 160 000 000 eurot.

▼B

2. Kõiki kulutusi hallatakse vastavalt otsusele (ÜVJP) 2021/509 ning Euroopa rahutagamisrahastust rahastatavate tulude ja kulude haldamise korrale.

▼M3

3. Kooskõlas otsuse (ÜVJP) 2021/509 artikli 29 lõikega 5 võib abimeetme haldur kutsuda pärast käesoleva otsuse vastuvõtmist üles panustama kuni 160 000 000 eurot. Abimeetme halduri üleskutsel panustatud vahendeid kasutatakse tehtud kulutuste eest tasumiseks üksnes otsusega (ÜVJP) 2021/509 loodud komitee heaks kiidetud määras käesolevale abimeetmele vastavas 2022. aasta paranduseelarves ja järgnevate aastate eelarvetes.

4. Abimeetme rakendamisega seotud kulud on rahastamiskõlblikud alates 1. jaanuarist 2022 kuni kuupäevani, mille määrab kindlaks nõukogu. Enne 11. märtsi 2022 tekkinud kulud on rahastamiskõlblikud maksimaalselt 50 000 000 euro ulatuses.

▼B

Artikkel 3

Kokkulepped toetusesaajaga

1. Kõrge esindaja sõlmib toetusesaajaga vajalikud kokkulepped tagamaks, et toetusesaaja järgib rahvusvahelist õigust, eelkõige rahvusvahelist inimõigustealast õigust ja rahvusvahelist humanitaarõigust, ning otsuse (ÜVJP) 2021/509 artikli 62 lõiget 2, mis on abimeetmest toetuse andmise tingimus.

2. Lõikes 1 osutatud kokkulepped hõlmavad sätteid abimeetmest toetuse andmise peatamise ja lõpetamise kohta, kui leitakse, et toetusesaaja on lõikes 1 osutatud kohustusi rikkunud.

Artikkel 4

Rakendamine

1. Kõrge esindaja vastutab käesoleva otsuse rakendamise tagamise eest kooskõlas otsusega (ÜVJP) 2021/509 ning Euroopa rahutagamisrahastust rahastatavate tulude ja kulude haldamise korraga ning järgides terviklikku metoodikaraamistikku Euroopa rahutagamisrahastust rahastatavate abimeetmete jaoks nõutavate meetmete ja kontrollide hindamiseks ja kindlaksmääramiseks.

2. Otsusega (ÜVJP) 2021/509 loodud komitee määrab täpsemalt kindlaks abimeetme raames rahastatava toetuse liigi ja suuruse, võttes arvesse Euroopa Liidu sõjalise staabi soovitatud prioriteete Ukraina relvajõudude vajaduste rahuldamiseks.

3. Abimeetme haldur esitab rakendaja(te)lt saadud teabe põhjal otsuse (ÜVJP) 2021/509 alusel loodud komiteele aruande varustuse tarnimise, sealhulgas varustuse koguste ja liigi kohta ning mis tahes muu asjakohase teabe, mida on vaja edasiste järelmeetmete võtmiseks ja järelevalveks.

4. Artikli 1 lõikes 3 osutatud tegevust võivad rakendada: a) Austria Kaitseministeerium; b) Belgia Kaitseministeerium; c) Bulgaaria Kaitseministeerium; d) Horvaatia Kaitseministeerium; e) Küprose Kaitseministeerium; f) Tšehhi Kaitseministeerium; g) Taani Kaitseministeerium; h) Eesti Riigi Kaitseinvesteeringute Keskus Eesti Kaitseministeeriumi nimel; i) Soome Kaitseministeerium; j) Prantsusmaa Kaitseministeerium; ▼M3 k) Saksamaa Kaitseministeerium, Föderaalne Välisministeerium ning Föderaalne Sise- ja Kogukonnaministeerium; ▼B l) Kreeka Kaitseministeerium; m) Ungari Kaitseministeerium; n) Iirimaa Kaitseministeerium; o) Itaalia Kaitseministeerium; ▼C2 p) Läti Kaitseministeerium ning Läti riigikaitse logistika- ja hankekeskus; ▼B q) Leedu Kaitseministeerium; r) Luksemburgi välis- ja Euroopa asjade ministeeriumi kaitsedirektoraat; s) Malta sise-, riigi julgeoleku ja õiguskaitse ministeerium; t) Madalmaade Kaitseministeerium; u) Poola Kaitseministeerium; v) Portugali Kaitseministeerium; w) Rumeenia Kaitseministeerium; x) Slovaki Vabariigi Kaitseministeerium; y) Sloveenia Kaitseministeerium; z) Hispaania Kaitseministeerium; aa) Rootsi Kaitseministeerium / Rootsi relvajõud.

Artikkel 5

Liikmesriikide toetus

1. Liikmesriigid kaaluvad Ukrainale rahalise ja logistilise toetuse andmist, sealhulgas kaitsevahendite tarnimist.

2. Liikmesriigid lubavad kaitseotstarbelise varustuse, sealhulgas saatepersonali transiiti läbi oma territooriumi, sealhulgas õhuruumis.

Artikkel 6

Järelevalve, kontroll ja hindamine

1. Kõrge esindaja tagab järelevalve toetusesaaja poolt artikli 3 kohaselt sätestatud kohustuste täitmise üle. Selline järelevalve suurendab teadlikkust artikli 3 kohaselt sätestatud kohustuste rikkumise kontekstist ja riskidest, sealhulgas rahvusvahelise inimõigustealase õiguse ja rahvusvahelise humanitaarõiguse rikkumised abimeetmest toetust saavate Ukraina relvajõudude üksuste poolt.

2. Tarnete saatmisjärgne kontroll korraldatakse viisil, mis on kooskõlas integreeritud metoodikaraamistikuga, mille alusel hinnatakse ja määratakse kindlaks Euroopa rahutagamisrahastu raames võetavate abimeetmete jaoks vajalikud meetmed ja kontrollid.

Artikkel 7

Aruandlus

Rakendamise ajal esitab kõrge esindaja poliitika- ja julgeolekukomiteele iga kuue kuu järel aruande abimeetme rakendamise kohta kooskõlas otsuse (ÜVJP) 2021/509 artikliga 63.

Artikkel 8

Peatamine ja lõpetamine

Poliitika- ja julgeolekukomitee võib kooskõlas otsuse (ÜVJP) 2021/509 artikliga 64 otsustada abimeetme rakendamise täielikult või osaliselt peatada.

Poliitika- ja julgeolekukomitee võib samuti soovitada nõukogul abimeede lõpetada.

Artikkel 9

Jõustumine

Käesolev otsus jõustub selle vastuvõtmise päeval.

Seda kohaldatakse alates 1. jaanuarist 2022.